CELEX: 31986R1714
Language: el
Date: 1986-06-02 00:00:00
Title: Κανονισμός (ΕΟΚ) αριθ. 1714/86 της Επιτροπής της 2ας Ιουνίου 1986 που τροποποιεί τον κανονισμό (ΕΟΚ) αριθ. 143/86 που παρεκκλίνει από τον κανονισμό (ΕΟΚ) αριθ. 3061/84 όσον αφορά τις προθεσμίες για την υποβολή δηλώσεων καλλιεργείας που αφορούν ελαιώνες για την περίοδο εμπορίας 1985/86

Avis juridique important

|

31986R1714

Κανονισμός (ΕΟΚ) αριθ. 1714/86 της Επιτροπής της 2ας Ιουνίου 1986 που τροποποιεί τον κανονισμό (ΕΟΚ) αριθ. 143/86 που παρεκκλίνει από τον κανονισμό (ΕΟΚ) αριθ. 3061/84 όσον αφορά τις προθεσμίες για την υποβολή δηλώσεων καλλιεργείας που αφορούν ελαιώνες για την περίοδο εμπορίας 1985/86  

Επίσημη Εφημερίδα αριθ. L 149 της 03/06/1986 σ. 0018 - 0018

***** ΚΑΝΟΝΙΣΜΟΣ (ΕΟΚ) αριθ. 1714/86 ΤΗΣ ΕΠΙΤΡΟΠΗΣ  της 2ας Ιουνίου 1986  που τροποποιεί τον κανονισμό (ΕΟΚ) αριθ. 143/86 που παρεκκλίνει από τον κανονισμό (ΕΟΚ) αριθ. 3061/84 όσον αφορά τις προθεσμίες για την υποβολή δηλώσεων καλλιεργείας που αφορούν ελαιώνες για την περίοδο εμπορίας 1985/86  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2),  τον κανονισμό (ΕΟΚ) αριθ. 2261/84 του Συμβουλίου της 17ης Ιουλίου 1984 που θεσπίζει τους γενικούς κανόνες σχετικά με τη χορήγηση ενισχύσεως στην παραγωγή ελαιολάδου και στις οργανώσεις των παραγωγών (3), και ιδίως το άρθρο 19,  Εκτιμώντας:  ότι, βάσει των διατάξεων που προβλέπονται στο άρθρο 1 παράγραφος 1 και στο άρθρο 4 παράγραφος 1 του κανονισμού (ΕΟΚ) αριθ. 3061/84 της Επιτροπής (4), οι ελαιοκαλλιεργητές πρέπει να υποβάλουν τη δήλωση καλλιεργείας που αναφέρεται στο άρθρο 3 παράγραφοι 1 και 2 του κανονισμού (ΕΟΚ) αριθ. 2261/84, το αργότερο στις 30 Νοεμβρίου κάθε περιόδου, ενώ οι ομάδες των παραγωγών και οι ενώσεις τους πρέπει να υποβάλουν τις δηλώσεις καλλιεργείας των μελών τους, το αργότερο στις 31 Δεκεμβρίου κάθε περιόδου·  ότι, για την περίοδο εμπορίας 1985/86, οι προθεσμίες αυτές παρατάθηκαν από τον κανονισμό (ΕΟΚ) αριθ. 143/86 της Επιτροπής (5)· ότι η πείρα απέδειξε ότι η παράταση που δόθηκε δεν ήταν αρκετή, λαμβάνοντας υπόψη τη σημασία των τροποποιήσεων που επιφέρθηκαν, για να επιτραπεί στους ελαιοκαλλιεργητές και στις ομάδες των παραγωγών ή τις ενώσεις τους να υποβάλουν τη δήλωση καλλιεργείας στις προβλεπόμενες προθεσμίες· ότι θα πρέπει, συνεπώς, να παραταθούν εκ νέου οι προθεσμίες αυτές·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 143/86 οι ημερομηνίες « 31 Ιανουαρίου 1986» και «28 Φεβρουαρίου 1986» αντικαθίστανται από τις ημερομηνίες «31 Ιουλίου 1986» και «31 Οκτωβρίου 1986» αντιστοίχως.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Φεβρουαρίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Ιουνίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 208 της 3. 8. 1984, σ. 3.  (4) ΕΕ αριθ. L 288 της 1. 11. 1984, σ. 52.  (5) ΕΕ αριθ. L 19 της 25. 1. 1986, σ. 13.